יוסף הכהן הרופא

יוסף הכהן, (ה'רנ"ז, 20 בדצמבר 1496 – ~ה'של"ה, 1575) היה רופא והיסטוריון יהודי.

קורות חיים 
נולד בשנת 1496 (ה'רנ"ז) באביניון שבצרפת לאביו ר' יהושע, שבא לאביניון עם גולי ספרד. לאחר חמש שנים גורשו גם יהודי פרובנס, והם עברו לג'נובה שבאיטליה. שם למד ר' יוסף תורה והשכלה כללית. הוא שימש כרופא בערי איטליה השונות ונשא לאשה את בתו של רב העיר נובי. נולדו לו שלושה בנים שכולם נפטרו בחייו. תלאותיו נמשכו כאשר גורשו היהודים מג'נובה והוא עמהם. חיבר ספרים ושירים רבים, בתוכם ספרו "דברי הימים למלכי צרפת ולמלכי בית אוטומאן התוגר" אשר נדפס בסביונטה בשנת שי"ד. בהקדמה לספר הוא כותב כי מטרתו היא לתאר את צרות היהודים, אך בפועל הוא עוסק ברובו בענייני העמים, והוא למעשה הספר הראשון שנכתב בעברית ועניינו היסטוריה כללית.

ספרו העיקרי הוא עמק הבכא, המתאר את קורות עם ישראל. ר' יוסף הכהן השלים חיבור זה בשנת 1575 (ה'של"ה) כשהוא בן 79. יש האומרים כי שנה זו הייתה גם שנת מותו, ויש המאחרים את מותו בשלוש שנים.

חלק מכתביו נדפסו על ידי אחרים וחלק נשאר בכתב יד, כולל תרגומים מספרים בלטינית ובצרפתית.

לקריאה נוספת
 היסטוריון בסערות רוחו : דמותו ואופיו של ההיסטוריון יוסף הכהן בעל עמק הבכא המשתקפים מקובץ איגרותיו האישיות / ערך והתקין עם מבוא והערות אברהם דוד. ירושלים : בית דוד, תשס"ה 2004.
 Martin Jacobs, "Joseph ha-Kohen, Paolo Giovio, and Sixteenth-Century Historiography", in Cultural Intermediaries: Jewish Intellectuals in Early-Modern Italy, ed. David B. Ruderman, Giuseppe Veltri (Philadelphia: University of Pennsylvania Press, 2004), 67-85.
 Martin Jacobs, "Sephardic Migration and Cultural Transfer: The Ottoman and Spanish Expansion through a Cinquecento Jewish Lens," Journal of Early Modern History 21, no. 6 (2017): 516-542.
 יוסף הכהן, ספר דברי הימים למלכי צרפת ובית אוטומאן/ ערך, ההדיר ופירש ראובן בונפיל, ירושלים: הוצאת הספרים ע"ש י"ל מאגנס, 2020
 יוסף הכהן, ספר עמק הבכא/ ערך, ההדיר ופירש ראובן בונפיל, ירושלים: הוצאת הספרים ע"ש י"ל מאגנס, 2020
 חיי יוסף: רומן היסטורי/ ראובן בונפיל, ירושלים: הוצאת הספרים ע"ש י"ל מאגנס, 2020

קישורים חיצוניים
 
 
 
 
 יום העיון "היסטוריה, סיפור ומציאות" לרגל צאת ספריו של פרופ' ראובן בונפיל על יוסף הכהן, יוטיוב

הערות שוליים

רופאים יהודים איטלקים
היסטוריונים יהודים איטלקים
היסטוריונים יהודים צרפתים
היסטוריונים מימי הביניים
רופאים איטלקים במאה ה-15
רופאים איטלקים במאה ה-16
ילידי 1496
נפטרים ב-1558